Video: Andijonda Gentra soyda oqib ketdi

Andijon tumanida joylashgan “Jahon buyum bozori” savdo kompleksi va “Qorasuv” kiyim bozori o‘rtasidan oqib o‘tgan “Shahrixonsoy” tashlama kanalida qizil rangli Gentra mashinasi oqib ketgan. Mashinada haydovchi va yo‘lovchilar bo‘lmagan.
Voqea joyiga yetib borgan qutqaruv guruhi Gentra’ni suvdan chiqarib olib, egasini topgan.
Andijon viloyati Favqulodda vaziyatlar boshqarmasining “Daryo”ga ma’lum qilishicha, haydovchi mashinasini kanal qirg‘og‘idagi joyda vaqtinchalik saqlash uchun qo‘yib, qo‘l to‘rmozini ko‘tarmagan va oqibatda mashina soyga sirg‘alib tushib, oqib ketgan.